Alfred Hitchcock

**Alfred Joseph Hitchcock** (1899–1980) var en britisk filmregissør, blant annet kjent for filmene *[[Psycho]]* (1960) og *[[Fuglene]]* (1963).

Hitchcock ble kjent for et stort publikum over hele verden med TV-serien *[[Alfred Hitchcock presenterer]]* (1955–1965). Før og etter hver episode kommenterte han episoden på humoristisk og ofte smågrotesk vis.

Hitchcock ble i 1980 utnevnt til *Knight Commander* av Order of the British Empire og dermed slått til ridder. Han hadde etter dette rett til å føre tiltaleformen *[[sir]]* foran sitt navn.

Han har to stjerner på Hollywood Walk of Fame, en for sine bidrag til filmen, og en annen for sine bragder innen TV.

## Biografi

### Barndom og oppvekst
 
Alfred Hitchcock ble født 13. august 1899 i Leytonstone, London som ett av tre barn i familien, med grønnsakshandleren William Hitchcock og hans kone Emma Jane Hitchcock som foreldre. Familien var irske katolikker og Hitchcock ble sendt på en katolsk kostskole i London. Etter at Hitchcock var ferdig der ble han tegner og reklamedesigner for et kabelselskap. På den tiden ble Hitchcock mer interessert i fotografi og begynte etter hvert å jobbe med film i London. I 1920 fikk han en heltidsjobb hos *Islington Studios* under deres amerikanske eiere, *Players-Lasky*, og senere deres britiske etterfølgere, *Gainsborough Pictures*, der han laget tittelsekvensene til stumfilmer. Hans første forsøk på regi kom med filmen *Number 13* i 1922, en film som aldri ble fullført på grunn av økonomiske vansker. Hans egentlige debut kom i 1925 da Michael Balcon lot Hitchcock regissere sin første film hos *Gainsborough Pictures*,  *The Pleasure Garden*.

### Karriere i England før krigen
De to første filmene hans var kommersielt mislykkede, men hans talent i den nye filmindustrien ga han likevel rask framgang. Hans tredje film, *[[The Lodger]]* hadde premiere i 1927. Dette var den første filmen i det som etter hvert skulle bli kjent som «Hitchcock-stilen», og filmen ble en suksess i Storbritannia. I 1926 hadde Hitchcock giftet seg med den assisterende regissøren Alma Reville og de fikk datteren Patricia i 1928. Alma var Hitchcocks nærmeste medarbeider, hun skrev noen av manusene og arbeidet med ham på alle filmene han lagde. I 1929 begynte Hitchcock å jobbe med filmen *[[Blackmail]]*, hans tiende film. Mens filmen var under produksjon bestemte studioet at filmen skulle lages som den første britiske lydfilmen.

I 1933 arbeidet Hitchcock nok en gang med Michael Balcon, denne gang på *Gaumont-British Picture Corporation*. Hans første film for dette selskapet, *[[Mannen som visste for meget (1934)|Mannen som visste for meget]]* (1934) blev en suksess. Hans andre film for selskapet, *Mannen som visste alt* (1935), regnes av mange som en av de beste filmene fra hans tidlige filmperiode. Hans neste store suksess kom i 1938, *En Kvinne Forsvinner*, som handlet om letingen etter en eldre engelsk kvinne (May Whitty) som forsvant ombord på et tog i det fiktive landet *Vandrika* (en referanse til datidens Tyskland). 

Utover 1930-tallet skapte Hitchcock seg et godt rykte som regissør med en rekke spenningsfilmer. Sent på tiåret inviterte produsent David O. Selznick han over til Hollywood for å lage filmer der.

## Etter krigen
Hitchcock bidro som regissør til *[[German Concentration Camps Factual Survey]]* («Tyske konsentrasjonsleire - faktaundersøkelse») i 1945. Arbeidet med dokumentaren ble ledet av Sidney Bernstein som engasjerte sin venn Hitchcock til bistå med organiseringen av det store materialet, selv om Hitchcock ble bebreidet for å ha sviktet sitt land ved å bli i Hollywood under krigen. Bernsteins prosjekt ble uventet stanset, og materialet arkivert hos *[[Imperial War Museums|Imperial War Museum]]*. Først i 2010 ble arbeidet gjenopptatt.

Det sjokkerende materialet var i 1945 ment å presenteres i sin helhet. Men da krigen var over, hadde regjeringene som en gang ønsket å kaste lys over de tyske krigsforbrytelsene, tvert om fattet interesse for forsoning og allianser, som presentert i Winston Churchills plan *[[Operasjon Unthinkable]]* fra mai 1945 om et alliert angrep på Sovjetunionen - i samarbeid med tysk militær. Så filmplanene ble lagt på hyllen, og det meste av stoffet arkivert. En ny dokumentar, *[[Night Will Fall]]*, forteller hvordan filmen ble tatt opp, og hva som senere skjedde. Hitchcock avslo betaling for sitt arbeid. Den ene filmrullen av de opprinnelige seks - den var opptatt av russerne - manglet. Et maskinskrevet skript var intakt, men udatert og uten underskrift. Det var heller aldri blitt innlest. I 1985 leste skuespilleren Trevor Howard inn skriptet.

Hitchcock flyttet tilbake til hjemlandet sitt tidlig på 1970-tallet og laget sine to siste filmer der.

## Filmer om Hitchcock
I 2012 kom det to biografiske spillefilmer om Alfred Hitchcock; *[[Hitchcock (film)|Hitchcock]]* og *[[The Girl]]*.

## Filmografi som regissør
### Stumfilmer

### Lydfilmer

## Referanser


## Eksterne lenker
* 
* 
*